stanford-oval/wikipedia huggingface dataset:
Sergei Osipov

| Sergei Osipov |
| --- | --- |

Henkilötiedot
Syntynyt: 14. heinäkuuta 1978 (ikä 46) Moskova
Kansalaisuus:   Venäjä
Kyokushin-ottelija
Aktiivisena:  1996–2005
Pituus:  181 cm
Paino:  90 kg
Painoluokka:  raskassarja (1999–2005) keskisarja (1996–1998)
| Mitalit> Maa:   Venäjä.Miesten kyokushin karate.MM-kilpailut  | Mitalit> Maa:   Venäjä.Miesten kyokushin karate.MM-kilpailut  | Mitalit> Maa:   Venäjä.Miesten kyokushin karate.MM-kilpailut  | Maa:   Venäjä> Miesten kyokushin karate. |
| --- | --- | --- | --- |
|  Hopeaa | Osaka 2001 | -90 kg |  |
| Venäjän Open  | Venäjän Open  | Venäjän Open  |  |
|  Kultaa | Jekaterinburg 2000 | -90 kg |  |
|  Kultaa | Jekaterinburg 2001 | -90 kg |  |
|  Kultaa | Moskova 2002 | -90 kg |  |
| All American Open  | All American Open  | All American Open  |  |
|  Hopeaa | New York 2003 | avoin |  |
IFK
| EM-kilpailut  | EM-kilpailut  | EM-kilpailut  |  |
|  Hopeaa | Valencia 1999 | -90 kg |  |
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Kultaa | Moskova 1998 | -80 kg |  |
|  Kultaa | Perm 1999 | +80 kg |  |
|  Pronssia | Novosibirsk 1997 | -80 kg |  |
| Euraasian mestaruuskilpailut  | Euraasian mestaruuskilpailut  | Euraasian mestaruuskilpailut  |  |
|  Kultaa | Mykolajiv 1996 | -80 kg |  |
WKO
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Hopeaa | 1998 | +80 kg |  |
KAN
| MM-kilpailut  | MM-kilpailut  | MM-kilpailut  |  |
|  Kultaa | Moskova 2005 | +80 kg |  |
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Kultaa | 2005 | +80 kg |  |
Sergei Aleksandrovitš Osipov (ven. Сергей Александрович Осипов, s. 14. heinäkuuta 1978 Moskova) on venäläinen karateka. Hän on Kyokushinin KAN-liiton raskaansarjan maailmanmestari ja on saavuttanut myös raskaansarjan EM-hopeaa. Osipov on lisäksi kolminkertainen Venäjän Openin mestari.
Kilpaura

Osipov aloitti karaten harrastamisen 13-vuotiaana.
Kilpaura > IFK-liitto

Osipov otteli alkuvuosina IFK-liitossa, jossa hän saavutti muun muassa joulukuussa Euraasian turnauksen voiton, sekä Venäjän mestaruuskisoissa hän saavutti kaksi mestaruutta vuosina 1998 ja 1999. Osipov kilpaili välissä myös WKO-liiton Venäjän mestaruuskisoissa, jossa hän saavutti hopeaa. Hän voitti vielä EM-hopeaa Espanjassa hävittyään loppuottelussa maamiehelleen Jakov Zobninille.
Kilpaura > IKO-liitto

Osipov siirtyi pian viimeisen Venäjän mestaruuden jälkeen IKOn liittoon ja saavutti Venäjän Openin mestaruuden raskaassasarjassa 2000 voitettuaan loppuottelussa Siyabonga Tyandelan. Hän uusi mestaruutensa myös seuraavana vuonna voitettuaan loppuottelussa Andersen da Silvan. Osipov eteni samana vuonna raskaansarjan MM-kisoissa loppuotteluun, mutta hävisi maailmanmestaruuden Hitoshi Kiyamalle.
2002 Osipov voitti uransa kolmannen Venäjän Openin mestaruuden voitettuaan loppuottelussa Letši Kurbanovin. 2003 Osipov eteni All American Openin loppuotteluun, mutta hävisi mestaruuden turnauksen kaksinkertaiselle mestarille Ewerton Teixeiralle. Hän oli myös mukana marraskuussa World Openissa, jossa hän eteni puolivälieriin. Osipov hävisi kyseisessä ottelussa Glaube Feitosalle.
Kilpaura > KAN-liitto

Osipov siirtyi IKOsta KAN-liittoon, jossa hän saavutti Venäjän mestaruuden 2005. Osipov saavutti sittemmin syyskuussa 2005 ensimmäisen maailmanmestaruutensa KAN-liiton ensimmäisissä MM-kisoissa, jotka järjestettiin Venäjällä.
Settimo Vittone

| Settimo Vittone |
| --- | --- |

 Settimo Vittone
 Koordinaatit: 45°33′N, 7°50′E 
Valtio:   Italia
Alue:  Piemonte
Metropolikaupunki:  Torino
Korkeus:  280 m
Väkiluku:  15 425
 
 https://comune.settimovittone.to.it 
Infobox OKVirheellinen NIMI-arvo: 
Settimo Vittone on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1 525 asukasta.
Aiheesta muualla

Kuvia tai muita tiedostoja aiheesta Settimo Vittone Wikimedia Commonsissa
Sergei Tšernetski

| Sergei Tšernetski |
| --- | --- |

Henkilötiedot
Koko nimi:  Sergei Sergejevitš Tšernetski
Syntynyt: 23. helmikuuta 1979 (ikä 45) Murmansk
Jääpallon pelaaja
Pituus:  180 cm
Paino:  90 kg
Seura:   Murman, Murmansk
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1993–1994 | Arktik-Servis, Murmansk |  |  |
| 1994–1996 | Vodnik, Arkangel |  |  |
| 1996–1997 | Severonikkel |  |  |
| 1997–2003 | Raketa Kazan |  |  |
| 2003–2007 | HK Jenisei |  |  |
| 2007–2011 | Murman, Murmansk |  |  |
Maajoukkue
| 2002– | Valko-Venäjä |  | () |
Valmennusura
2011–: Valko-Venäjä, pelaaja-valmentaja
 Seurajoukkueuran tilastot kattavat vain kansalliset sarjat, päivitetty 31. lokakuuta 2013.  Maajoukkueuran tilastot päivitetty 31. lokakuuta 2013.
Sergei Sergejevitš Tšernetski (ven. Сергей Сергеевич Чернецкий, s. 23. helmikuuta 1979 Murmansk, Neuvostoliitto) on venäläis-valkovenäläinen jääpalloilija, joka on edustanut mm. murmanskilaista Murmania ja kazanilaista Raketa Kazania.
Tšernetski aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko-Venäjää kaikkiaan pelaajana vuoteen kaikissa MM-kisoissa vuoteen 2013 mennessä. Hän on ollut useasti ratkaisevassa asemassa Valko-Venäjän varmistaessa nousua A-sarjaan.
Tšernetski on toiminut vuodesta 2008 pelaaja-valmentajana.
Sergei Tšervjakov

| Mitalit> Maa:   Neuvostoliitto.Miesten yhdistetty.MM-kilpailut  | Mitalit> Maa:   Neuvostoliitto.Miesten yhdistetty.MM-kilpailut  | Mitalit> Maa:   Neuvostoliitto.Miesten yhdistetty.MM-kilpailut  | Maa:   Neuvostoliitto> Miesten yhdistetty. |
| --- | --- | --- | --- |
|  Pronssia | Oberstdorf 1987 | joukkuekilpailu |  |
Sergei Vasiljevitš Tšervjakov (ven. Сергей Васильевич Червяков, s. 12. tammikuuta 1959 Lysva, Venäjän SFNT, Neuvostoliitto) on venäläinen yhdistetyn hiihtäjä, joka aktiiviurallaan edusti Neuvostoliittoa.
Tšervjakov sijoittui Oslon MM-kilpailuissa 1982 joukkuekilpailussa viidenneksi. Sarajevon olympialaisissa hän oli henkilökohtaisessa kilpailussa kahdestoista ja Seefeldin MM-kilpailuissa 1985 kymmenes. Hän kuului Oberstdorfin MM-kilpailujen 1987 joukkuekilpailussa pronssia saaneeseen Neuvostoliiton joukkueeseen.
Tšervjakov sijoittui yhdistetyn maailmancupin osakilpailussa parhaimmillaan neljänneksi Oberwiesenthalissa joulukuussa 1986. Hän sijoittui maailmancupin kilpailuissa kaikkiaan neljä kertaa kymmenen parhaan joukkoon.
Settimo San Pietro

| Settimo San Pietro (Sètimu) |
| --- | --- |

 Settimo San Pietro
 Koordinaatit: 39.290°0′0″N, 9.185°0′0″E 
Valtio:   Italia
Alue:  Sardinia
Maakunta:  Cagliari
Pinta-ala:  
 – Kokonaispinta-ala:  23,29 km²
Korkeus:  70 m
Väkiluku:  6 755
Aikavyöhyke:  UTC+1
 – Kesäaika:  UTC+2
Postinumero:  09060
Suuntanumero(t):    070
Rekisterikilpi:  CA
 
 http://www.comune.settimosanpietro.ca.it/index.html 
Infobox OKVirheellinen NIMI-arvo: 
Settimo San Pietro (sardiksi Sètimu) on kaupunki ja kunta Italiassa Sardinian hallintoalueella. Kunnassa on arviolta 6 755 asukasta (vuonna 2016) ja sen pinta-ala on 23,29 neliökilometriä. Se sijaitsee 70 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Settimo San Pietro Wikimedia Commonsissa
Cagliarin metropolikaupunki
Assemini | Cagliari | Capoterra | Decimomannu | Elmas | Maracalagonis | Monserrato | Pula | Quartu Sant'Elena | Quartucciu | Sarroch | Selargius | Sestu | Settimo San Pietro | Sinnai | Uta | Villa San Pietro
Sasky Karkun kotitalous- ja sosiaalialan oppilaitos

Sasky Karkun kotitalous- ja sosiaalialan oppilaitoksen päärakennus.
Sasky Karkun kotitalous- ja sosiaalialan oppilaitoksen päärakennuksen seinään 1995 kiinnitetty muistolaatta.
Sasky Karkun kotitalous- ja sosiaalialan oppilaitos on osa SASKY koulutuskuntayhtymää ja yksi kolmesta Sastamalan ammatillisesta oppilaitoksesta. Oppilaitos sijaitsee Karkussa. Sastamalan oppilaitosten opetustehtävän tavoitteena on osaavan työvoiman saattaminen avoimille työmarkkinoille.
Koulutusalat

Sasky Karkun kotitalous- ja sosiaalialan oppilaitos on toisen asteen ammatillinen oppilaitos, jossa voi suorittaa ammatillisia perustutkintoja seuraavilla aloilla:
Hyvinvointiteknologia-asentaja
Kiinteistönhoitaja
Kodinhuoltaja hoivapainotteinen (mahdollisuus yksilöllistää)
Lähihoitaja
Toimitilahuoltaja
Muuta

Opintojen ohella opiskelijoilla on mahdollisuus suorittaa ammattiosaajan työkykypassi -opintokokonaisuus.
Aiheesta muualla

Sasky Karkun kotitalous- ja sosiaalialan oppilaitos (Arkistoitu – Internet Archive)
Suomen Lontoon-suurlähetystö

Suurlähetystörakennus kuvattuna vuonna 2012
Suomen Lontoon-suurlähetystö on Suomen pääedustusto, joka sijaitsee Lontoon Westminsterin kaupunkipiirissä Belgravian kaupunginosassa osoitteessa 38 Chesham Place.
Suurlähettiläänä on toiminut syyskuusta 2019 alkaen Jukka Siukosaari.
Aiheesta muualla

Suomen Lontoon-suurlähetystön verkkosivut
Sykloni (laite)

Sykloni on fluidien puhdistamiseen käytettävä laite. Siinä partikkeleita sisältävä kaasu tai neste saatetaan syklonikartiossa voimakkaaseen pyörimisliikkeeseen, jolloin ns. keskipakoisvoima erottaa raskaammat partikkelit kartion reunoille, joita myöten ne kerääntyvät syklonin pohjalle.
Käyttö

Sykloneita käytetään muun muassa hiekkapuhalluksessa, jauhemaalauksessa ja muissa teollisuusprosesseissa, joissa ilmaa halutaan puhdistaa pölystä.
Saha- ja puutyöteollisuudessa syklonilla puuntyöstöstä syntyneet puru, höylänlastut ja sahajauho imetään tätä varten rakennettua putkistoa pitkin pois puuntyöstökoneista ja puhalletaan sykloniin, jossa puru ja lastujäte erotetaan ilmasta erillisiin säiliöihin.
Kiertopetikattiloissa syklonilla erotetaan savukaasuista niiden mukaan pedistä lähtenyt hiekka, joka sitten palautetaan takaisin petiin.
Rakenne

Perinteisen ilmanpuhdistukseen käytettävän pystysyklonin osat ovat seuraavat:
Perinteisen pystysyklonin rakenne.
Settimo Milanese

| Settimo Milanese |
| --- | --- |
 Settimo Milanese etelästä katsoen.
 lippu:  vaakuna
 Settimo Milanese
 Koordinaatit: 45°29′N, 09°03′E 
Valtio:   Italia
Alue:  Lombardia
Metropolikaupunki:  Milano
Väkiluku (1.1.2021):  20 133
 
 comune.settimomilanese.mi.it 
Infobox OKVirheellinen NIMI-arvo: 
Settimo Milanese on kunta Italiassa Lombardian alueella olevassa Milanon metropolikaupungissa. Vuoden 2021 alussa kunnassa oli 20 133 asukasta.
Aiheesta muualla

Kuvia tai muita tiedostoja aiheesta Settimo Milanese Wikimedia Commonsissa
Kunnan verkkosivut (italiaksi)
Milanon metropolikaupunki
Abbiategrasso | Albairate | Arconate | Arese | Arluno | Assago | Baranzate | Bareggio | Basiano | Basiglio | Bellinzago Lombardo | Bernate Ticino | Besate | Binasco | Boffalora sopra Ticino | Bollate | Bresso | Bubbiano | Buccinasco | Buscate | Bussero | Busto Garolfo | Calvignasco | Cambiago | Canegrate | Carpiano | Carugate | Casarile | Casorezzo | Cassano d’Adda | Cassina de’ Pecchi | Cassinetta di Lugagnano | Castano Primo | Cernusco sul Naviglio | Cerro Maggiore | Cerro al Lambro | Cesano Boscone | Cesate | Cinisello Balsamo | Cisliano | Cologno Monzese | Colturano | Corbetta | Cormano | Cornaredo | Corsico | Cuggiono | Cusago | Cusano Milanino | Dairago | Dresano | Gaggiano | Garbagnate Milanese | Gessate | Gorgonzola | Grezzago | Gudo Visconti | Inveruno | Inzago | Lacchiarella | Lainate | Legnano | Liscate | Locate di Triulzi | Magenta | Magnago | Marcallo con Casone | Masate | Mediglia | Melegnano | Melzo | Mesero | Milano | Morimondo | Motta Visconti | Nerviano | Nosate | Novate Milanese | Noviglio | Opera | Ossona | Ozzero | Paderno Dugnano | Pantigliate | Parabiago | Paullo | Pero | Peschiera Borromeo | Pessano con Bornago | Pieve Emanuele | Pioltello | Pogliano Milanese | Pozzo d’Adda | Pozzuolo Martesana | Pregnana Milanese | Rescaldina | Rho | Robecchetto con Induno | Robecco sul Naviglio | Rodano | Rosate | Rozzano | San Colombano al Lambro | San Donato Milanese | San Giorgio su Legnano | San Giuliano Milanese | San Vittore Olona | San Zenone al Lambro | Santo Stefano Ticino | Sedriano | Segrate | Senago | Sesto San Giovanni | Settala | Settimo Milanese | Solaro | Trezzano Rosa | Trezzano sul Naviglio | Trezzo sull’Adda | Tribiano | Truccazzano | Turbigo | Vanzaghello | Vanzago | Vaprio d’Adda | Vermezzo | Vernate | Vignate | Villa Cortese | Vimodrone | Vittuone | Vizzolo Predabissi | Zelo Surrigone | Zibido San Giacomo
Sergei Tšepikov

Sergei Tšepikov
Sergei Vladimirovitš Tšepikov (ven. Сергей Владимирович Чепиков, s. 30. tammikuuta 1967, Hor, Habarovskin aluepiiri, Venäjä) on venäläinen entinen ampumahiihtäjä. Hän kilpaili neljissä olympialaisissa ja edusti kolmea eri joukkuetta: 1988 Neuvostoliittoa, 1992 Itsenäisten valtioiden yhteisön jäsenmaiden ja Georgian muodostamaa yhdistynyttä joukkuetta ja 2006 Venäjää.
Tšepikov voitti olympiakultaa viestissä 1988 ja 10 kilometrillä 1994, hopeaa viesteistä 1992, 1994 ja 2006 sekä pronssia 10 kilometrillä 1988. Maailmanmestaruuden Tšepikov voitti kaksi kertaa ja saavutti kuusi hopeamitalia.
Maailmancupin hän voitti kaksi kertaa vuosina 1990 ja 1991. Osakilpailuvoittoja hänellä on viisi kappaletta.
Tšepikov kilpaili maastohiihtäjänä 1990-luvun lopulla olympia- ja MM-tasolla. Hän lopetti uransa kauteen 2006-2007.
Settimo Rottaro

| Settimo Rottaro |
| --- | --- |

 Settimo Rottaro
 Koordinaatit: 45°24′N, 8°0′E 
Valtio:   Italia
Alue:  Piemonte
Metropolikaupunki:  Torino
Korkeus:  258 m
Väkiluku:  465
 
 https://www.comune.settimorottaro.to.it 
Infobox OKVirheellinen NIMI-arvo: 
Settimo Rottaro on kunta Italiassa Piemonten alueella sijaitsevassa Torinon metropolikaupungissa.  . Vuoden 2022 alussa kunnassa oli arviolta 465 asukasta.
Aiheesta muualla

Kuvia tai muita tiedostoja aiheesta Settimo Rottaro Wikimedia Commonsissa
Sergei Uvarov

Sergei Uvarov, Vasili Goliken maalaama muotokuva vuodelta 1833.
Sergei Semjonovitš Uvarov (ven. Сергéй Семёнович Увáров; 5. syyskuuta (J: 25. elokuuta) 1786 Moskova – 16. syyskuuta (J: 4. syyskuuta) 1855 Moskova) oli venäläinen kreivi, kansainvälisesti tunnustettu antiikin Kreikan tuntija ja valtiomies, jolla oli merkittävä vaikutus Venäjän keisarikunnan koulutuspolitiikkaan Nikolai I:n valtakaudella.
Uvarov toimi vuosina 1806–1810 diplomaattina, vuosina 1811–1822 Pietarin koulupiirin johtajana, vuosina 1832–1833 Venäjän apulaisopetusministerinä ja vuosina 1833–1849 opetusministerinä. Hän esitti vuonna 1833 keisari Nikolai I:lle kuuluisan raportin, jossa hän julisti, että Venäjän koulutuksen pohjana tulisi olla kolme periaatetta: Ortodoksisuus, itsevaltius ja kansallisuus (narodnost). Nämä kolme sanaa muodostuivat seuraavina vuosina suosituksi iskulauseeksi, jonka nimeen monet venäläiset tahot vannoivat, sillä ne kiteyttivät tuolloin vallinneen konservatiivisen ideologian. Opetusministerinä Uvarov toteutti monia taantumuksellisia toimenpiteitä, kuten vahvisti valtion oikeutta kontrolloida yliopistojen ja lukioiden opetusohjelmia sekä rajoitti aatelittomien oikeutta koulutukseen. Kaikesta huolimatta Venäjän koulutusjärjestelmä laajeni merkittävästi Uvarovin ministeriaikana, sillä varsinkin teknistä ja ammattikoulutusta lisättiin. Myös korkeakouluopetusta uudistettiin.
Uvarov oli Venäjän tiedeakatemian puheenjohtaja vuodesta 1818 kuolemaansa asti. Hän myötävaikutti muun muassa kuuluisan Pulkovan observatorion perustamiseen. Uvarov sai vuonna 1846 kreivin arvon. Hän jätti ministerinvirkansa vuonna 1849, kun Nikolai I:n politiikka muuttui hänen mielestään liian vanhoilliseksi.
Seychellienvirkkulepakko

| Seychellienvirkkulepakko |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Hautalepakot Emballonuridae
Suku::  Coleura
Laji::  seychellensis
Kaksiosainen nimi
 Coleura seychellensis  Peters, 1868 
Infobox OKVirheellinen NIMI-arvoIUCN-testi OK: 
Seychellienvirkkulepakko (Coleura seychellensis) on äärimmäisen uhanalainen lepakkolaji. Sitä on jäljellä alle 100 täysikasvuista yksilöä. Uhanalaisuuden syynä on elinympäristön häviäminen hakkuiden ja vieraslajien vuoksi.
Seychellienvirkkulepakko on 5,5–6,5 cm pitkä ja painaa noin kymmenen grammaa. Se poikkeaa rakenteeltaan muista lepakoista siten, että sen takajalkojen välissä on "helma", mikä tekee siitä ketterän lentäjän.
Seydou Cissokho

Seydou Cissokho (6. syyskuuta 1929 Bakel – 10. maaliskuuta 1986 Moskova) oli senegalilainen opettaja ja poliitikko.
Cissokho syntyi sepän perheeseen. Hän valmistui opettajaksi ja työskenteli Senegalin maaseudulla, Kaolackissa ja Dakarissa. Cissokho liittyi opiskeluvuosinaan kommunistisiin opintoryhmiin ja myöhemmin hänestä tuli Rassemblement démocratique africain -puolueen jäsen.
Cissokho oli mukana perustamssa Länsi-Afrikan ensimmäistä kommunistista puoluetta Parti africain de l’indépendancea (PAI) vuonna 1957. Kun puolue kiellettiin vuonna 1960, hän osallistui sen maanalaiseen toimintaan ja menetti sen takia työpaikkansa.
Cissokho valittiin PAI:n varapääsihteeriksi Bamakon puoluekokouksessa vuonna 1962. Hänet nimitettiin Majhemout Diopin tilalle puolueen väliaikaiseksi pääsihteeriksi vuonna 1967. Päätös vahvistettiin PAI:n toisessa edustajainkokouksessa Thièsissä vuonna 1972. Cissokho edusti puolueessa jyrkkälinjaista neuvostomyönteistä marxismi-leninismiä.
PAI:n toiminta sai lailliset puitteet vuonna 1981 nimellä Parti de l’indépendance et du travail. Cissokho jatkoi puolueen pääsihteerinä, ja vuonna 1984 hänet valittiin sen puheenjohtajaksi. Cissokho kuoli vieraillessaan NKP:n 27. edustajainkokouksessa.
Sol Campbell

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sulzeer Jeremiah Campbell
Syntymäaika: 18. syyskuuta 1974 (ikä 50)
Syntymäpaikka: Newham, Lontoo, Englanti
Pelipaikka: Keskuspuolustaja
Junioriseurat
1988–1989: West Ham United
1989–1992: Tottenham Hotspur
Seurat
| Vuodet | Seura | O | (M) |
| 1992–2001 | Tottenham Hotspur | 255 | (10) |
| 2001–2006 | Arsenal | 135 | (8) |
| 2006–2009 | Portsmouth | 95 | (2) |
| 2009 | Notts County | 1 | (0) |
| 2010 | Arsenal | 11 | (0) |
| 2010–2011 | Newcastle United | 7 | (0) |
| Yhteensä | Yhteensä | 504 | (20) |
Maajoukkue
| 1996–2007 | Englanti | 73 | (1) |
 Seurajoukkueuran tilastot kattavat vain kansalliset sarjat.
Sulzeer Jeremiah "Sol" Campbell (s. 18. syyskuuta 1974) on englantilainen jalkapalloilija. Keskuspuolustajana pelannut Campbell päätti pelaajauransa vuonna 2012. Hän edusti vuosina 1992–2011 muun muassa Tottenham Hotspuria, Arsenalia ja Portsmouthia sekä Englannin maajoukkuetta.
Campbell voitti Arsenalissa kaksi Valioliigan mestaruutta ja kolme FA Cupia sekä yhden FA Cupin Portsmouthissa. Hänet valittiin kolmesti Valioliigan vuoden joukkueeseen.
Englannin maajoukkueessa Campbell pelasi 73 maaottelua ja kuudesti arvokisoissa. Hänet valittiin turnauksen tähdistöjoukkueeseen vuoden 2002 MM-kisoissa ja 2004 EM-kisoissa.
Seurajoukkueura > Tottenham

Campbell liittyi Tottenham Hotspuriin juniorijoukkueeseen 1989 pelattuaan ensin West Ham Unitedissa. Hän pelasi ensimmäisen kerran Tottenhamin edustusjoukkueessa joulukuussa 1992 Chelseaa ja teki ottelussa maalin. Ottelu oli kaudella Campbellin ainoa, mutta seuraavien kahden kauden aikana hän vakiinnutti paikkansa Tottenhamin puolustuksessa.
Campbell nousi Tottenhamissa avainasemaan ja hänet nimettiin myös joukkueen kapteeniksi. Tottenham voitti liigacupin kaudella 1998–1999, mutta Valioliigassa seura sijoittui parhaimmillaan seitsemänneksi.
Campbellin sopimus päättyi kesällä 2001 eikä hän suostunut jatkosopimukseen vaikka Tottenhamin tarjous olisi tehnyt hänestä seuran historian parhaiten palkatun pelaajan. Campbell halusi isompaan seuraan ja päätyi hyväksymään Arsenalin, Tottenhamin pahimman kilpailijan, tarjouksen, vaikka oli aiemmin haastatteluissa sanonut ettei aio vaihtaa seuraa eikä voisi koskaan pelata Arsenalissa. Muun muassa Daily Mail valitsi siirron takia Campbellin vuonna 2009 jalkapallon suurimmaksi "petturiksi".
Campbell pelasi Tottenhamissa yhdeksän kauden aikana kaikissa kilpailuissa yhteensä 315 ottelua ja teki 15 maalia.
Seurajoukkueura > Arsenal

Arsenaliin siirryttyään Campbell pelasi varmasti keskuspuolustuksessa joko Tony Adamsin tai Martin Keownin parina. Arsenal voitti Campbellin ensimmäisellä kaudella 2001–2002 Valioliigan ja FA Cupin. Kaudella 2002–2003 Arsenal jäi toiseksi liigassa, mutta voitti FA Cupin. Campbell ei pelannut FA Cupin loppuottelussa pelikiellon vuoksi. Kauden päätteeksi hänet valittiin vuoden tähdistöjoukkueeseen.
Kaudella 2003–2004 Campbellin toppariparina pelasi Kolo Touré. Pari oli tärkeässä roolissa kun Arsenalin voitti mestaruuden keväällä 2004. Arsenal ei hävinnyt kaudella yhtään ottelua. Tappioton putki jatkui seuraavan kauden puolelle kestäen ennätykselliset 49 ottelua. Arsenal ei onnistunut uusimaan mestaruutta, mutta voitti FA Cupin.
Kausi 2005–2006 oli Campbelliltä rikkonainen loukkaantumisten vuoksi. Hän ei myöskään pelillisesti päässyt omalle tasolleen. Campbell pelasi kuitenkin Mestarien liigan loppuottelussa, jossa hän teki avausmaalin, mutta Barcelona voitti ottelun 2–1. Kauden jälkeen Campbell päätti siirtyä pois Arsenalista.
Campbell pelasi Arsenalissa viiden kauden aikana kaikissa kilpailuissa yhteensä 197 ottelua ja teki 11 maalia. Vuonna 2008 hänet valittiin Arsenalin kaikkien aikojen 15. parhaaksi pelaajaksi yleisöäänestyksessä.
Seurajoukkueura > Portsmouth ja Notts County

Elokuussa 2006 Campbell siirtyi Valioliigan Portsmouthiin. Hän pelasi seurassa kolme kautta ja toimi kaudella 2007–2008 seuran kapteenina johdattaen Portsmouthin FA Cupin voittoon keväällä 2008.
Kesällä 2009 Campbell siirtyi sopimuksensa päätyttyä kakkosliigassa pelanneeseen Notts Countyyn, jonka sijoittajat Lähi-idästä olivat juuri ostaneet. Campbell pelasi seurassa vain yhden ottelun, jonka jälkeen sopimus purettiin ja hän lähti seurasta.
Seurajoukkueura > Uran loppu

Campbell ei voinut siirtyä minnekään ennen tammikuun 2010 siirtoikkunaa ja hän piti kuntoaan yllä harjoittelemalla Arsenalin kanssa. Tammikuussa hän solmi loppukauden mittaisen sopimuksen Arsenalin kanssa. Campbell sai loppukauden aikana säännöllisesti peliaikaa muiden puolustajien loukkaantumisten takia.
Kesällä 2010 Campbell siirtyi Valioliigaan nousseeseen Newcastle Unitediin yksivuotisella sopimuksella. Campbell pelasi kaudella 2010–2011 vain kahdeksan ottelua eikä hänelle tarjottu enää jatkosopimusta. Campbell ei löytänyt itselleen sopivaa seuraa ja toukokuussa 2012 hän ilmoitti lopettavansa jalkapallouransa.